Αίολος Πατρών

Ο Αίολος Πατρών είναι αθλητικό σωματείο ράγκμπι γιούνιον της Πάτρας. Αποτελεί τμήμα του Γ. Σ. Αίολος Πατρών, ο οποίος διατηρεί τμήματα στίβου και ρυθμικής γυμναστικής.

Ιστορία 
Το τμήμα ράγκμπι γιούνιον του Αιόλου Πάτρας δημιουργήθηκε τον Αύγουστο του 2010 από Πατρινούς και Γάλλους που αγαπούν το άθλημα. Είναι η πρώτη ομάδα ράγκμπι στην Πελοπόννησο. Το 2013 το τμήμα ενεργοποιήθηκε ξανά με σκοπό την καθιέρωση σε πανελλήνιο επίπεδο. Από το 2014 δημιουργήθηκε και γυναικεία ομάδα ράγκμπι σέβενς στο σωματείο του Αιόλου.

Σκοπός 
Αρχές της ομάδας είναι "οι διαχρονικές αξίες της ευγενούς άμιλλας και του ευ αγωνίζεσθαι γενικά, αλλά και πιο συγκεκριμένα η διάδοση του σωστού πνεύματος γύρω από το ράγκμπι".

Έδρα 
Η έδρα της ομάδας ράγκμπι βρίσκεται στο χωριό Χαϊκάλι, περίπου 25 χιλιόμετρα ΝΔ της Πάτρας.

Τρέχουσα αγωνιστική περίοδος 
Την αγωνιστική περίοδο 2014-2015 αγωνίστηκε στο πρωτάθλημα Unity Cup (πρωτάθλημα ενότητας) όπως και την προηγούμενη περίοδο.

Παραπομπές

Εξωτερικοί σύνδεσμοι 
 Η επίσημη ιστοσελίδα του συλλόγου
 rugbynews.gr

Αθλητικοί σύλλογοι Αχαΐας
Ελληνικοί σύλλογοι ράγκμπι γιούνιον
Ιδρύσεις αθλητικών συλλόγων το 2010